- Hindi News
- National
- अवैध रूप से रेत ढो रही ट्रैक्टर ट्रॉली ने 6 साल की बच्ची को कुचला, ड्राइवर फरार
अवैध रूप से रेत ढो रही ट्रैक्टर-ट्रॉली ने 6 साल की बच्ची को कुचला, ड्राइवर फरार
पीरमुछल्ला में गज्जूराम नाम के एक व्यक्ति ने सोमवार को 6 साल की बच्ची सिमरन पर ट्रैक्टर ट्राॅली चढ़ा दी। ट्रॉली के हैवी टायरांे के नीचे बच्ची का शरीर बुरी तरह कुचला गया। हादसे के बाद गज्जूराम ट्रैक्टर-ट्रॉली छोड़कर अपने परिवार के साथ फरार हो गया। सिमरन के पिता जीवक साहू मजदूरी करते हैं। यह घटना पंचकूला और पीरमुछल्ला की सीमा में जंगल के खाली एरिया में अवैध तौर पर बनी झुग्गियों के पास हुई। सिमरन यहां एक झुग्गी में मां बाप आैर भाई-बहनों के साथ रहती थी। वह शौच के लिए घर से निकली थी। इसी दौरान यहीं रहने वाले गज्जूराम को बच्ची नजर नहीं आई और उसने ट्रैक्टर-ट्रॉली बच्ची पर चढ़ा दी। वह अवैध रूप से रेत-बजरी बेचने का काम करता था। पुलिस ने ट्रैक्टर-ट्रॉली कब्जे में ले ली है। गज्जू ने जब बच्ची को कुचला, उस समय उसके ट्रैक्टर ट्राॅली में उसकी प|ी भी बैठी थी। हादसे के बाद वह प|ी के साथ भाग गया। बाद में बच्ची के पिता जीवक साहू और अन्य लोगों ने एक ऑटाे में लाश को ढकौली चौकी पहुंचाया। ढकौली चौकी से डेराबस्सी अस्पताल भी शव को ऑटो में ही पहुंचाया गया। पुलिस के पास तो एंबुलेंस थी, ही काेई जीप या गाड़ी जिससे बच्ची के शव को ले जाया जा सके। जिस जगह हादसा हुआ वह पंचकूला के सेक्टर 20-21 से सटा है। इसलिए यहां पंचकूला पुलिस भी पहुंची। बाद में यह मामला जीरकपुर पुलिस को दिया गया।
सिमरन
tgl_Latn sot_Latn hin_Deva hin_Deva hin_Deva bho_Deva